Un singur vagon pentru 500 de călători, atât a pus la dispoziție CFR Călători pentru o garnitură de pe ruta Mangalia – Constanța. Oamenii au făcut scandal și nu au lăsat trenul să pornească din stație. O parte dintre ei au plecat cu alte mijloace de transport.

Citiți și Explicația CFR pentru aglomerația din trenul-vagon, blocat de călători în Eforie Nord

La fața locului a venit un echipaj de poliție, care a încercat să-i calmeze pe oameni. Ei s-au revoltat după ce și-au dat seama că nu mai încăpeau în singurul vagon pus la dispoziție de CFR Călători la trenul Regio 8386 pe ruta Mangalia - Constanța.

„Gara Eforie Nord, azi 10 septembrie. CFR a scos din orar trenurile soarelui și a vândut bilete pentru un tren cu un vagon, pentru 500 de persoane. Oamenii nu au permis plecarea trenului din stația Eforie Nord. Menționez că pasagerii au fost nevoiți să stea în toaleta trenului, ca să poată urca mai mulți călători. Eu am renunțat să mai merg. Voi merge cu alt mijloc de transport. Trenul are deja întârziere și oamenii au pierdut legăturile din Constanța”, ne-a transmis Mihai Cojocaru.

Dacă aţi fost martorii unui eveniment care ar putea deveni ştire luaţi legătura cu noi pe e-mail, la redactie@digi24.ro, sau pe conturile noastre de Facebook și de Twitter. Ne puteţi trimite fotografii şi filmări pe WhatsApp, la numărul 0771.100.304. Vă rugăm să precizaţi numele şi locul din care le transmiteţi.